《寄题双清亭》
宋代·曾丰

玻璃横眠苍玉立，不容朝市一尘入。
鱼泳鸟飞自荐扬，舟来车往谁收拾。
主人潇洒宅一区，子弟何师受何书。
马迁史里万古具，张说诗中四时俱。
诗编史帙一关目，姑掇余甭清冰肉。
床头拈出周易读，更悟太清清蜕骨。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。